Kommunistregimet fratok general Antoni Chruściel hans polske statsborgerskap mens han var i eksil, og han vendte aldri tilbake. General Bór bodde resten av livet i Storbritannia og var en periode statsminister i den ikke-anerkjente polske eksilregjeringen i London. Fra 1956 begynte en delvis rehabilitering av Armia Krajowa med offentlige markeringer av oppstanden og minnesmerker over falne. Etter avstaliniseringen var det tautrekking mellom regimet og opposisjonen om kontroll over minnet om oppstanden. På 1950-tallet ble 1. august innstiftet som minnedag om oppstanden, og motstandskjemperne ble hyllet som helter. I 1957 fremstilte Andrzej Wajda opprøret i filmen («Kloakk»); oppstanden var da så lite kjent at mange trodde at historien var oppdiktet.